钦定古今图书集成/理学汇编/文学典/第251卷 > 徐师曾诗体明辩 > 《听歌鹧鸪辞》〈并序〉许浑
## 钦定古今图书集成/理学汇编/文学典/第251卷 > 徐师曾诗体明辩 > 《听歌鹧鸪辞》〈并序〉许浑

余过陕州，夜宴将罢，妓人善歌《鹧鸪》者，词调清怨，往往在耳，因题是诗。

南国多情多艳词，鹧鸪清怨绕梁飞。甘棠城上客先
醉，苦竹岭头人未归。响转碧霄云驻影，曲终清漏月
沈晖。山行水宿不知远，犹梦玉钗金缕衣。

白翎雀，燕漠间鸟也。初，世皇命伶官石德闾制《白翎雀曲》，及进曰：“何其末有孤嫠怨悲之音？” 石德闾未之改，而已传焉。戊戌冬，淮籓朱将军宴大王于私第，逢忝座末，时夜雹霰交下，众宾相次执盏，起为王寿，逢亦起，王命左右鼓是曲，且语制曲之始，俾歌咏之。逢谓缵事本实左氏所先，故铺陈兴龙大略，而不暇他及也。

元阴亘天雪欲作，将军西第夜张幕铜盘蜡光红昭
灼，四座倾听白翎雀。雀生乌桓朔部落，大朴之气元
磅礡。地椒野穄极广莫，穹庐离离散驼骆。黄羊芦酒
杂湩酪，鹰狗畋猎代畊获。太王肇基不城郭，青春建
櫜宵罢柝。圣泽滂沛蔓绵络，风淳俗庞法度约。干端
坤倪露冲漠，羽毛鳞介并飞跃。庭祠岁响咽管籥，雌
雄和鸣莫我乐。帝里赫然太阳若，八表，晃荡氛尽却。
前驱屈卢从繁弱，睢盱嗢咿万状错。遂朝玉帛解组
缚，大明宫开夹花萼。文监武卫盛材略，葱珩榖璧暎
霜锷。五云夔龙奏《韶》濩，九苞凤凰降寥廓。德音威仪
匪予度，万姓拭目瞻阿阁。轩辕伶伦两冥寞，八十年
来事非昨。扰尘杂乱人道削，咬哇哀淫颂声铄。皇孙
让贤执鼓铎，巾羃鹊尾黄金杓。殽烝体荐嚼复嚼，巴
渝舞队驩回薄。供奉革鞜衣狐貉，银筝载前酒载酌。
延秋门深鱼守钥，缑山远度吹笙鹤。淮南昔者鸡䑛
药，千乘之国弃弊𫏋。方今群雄自开拓，拔刀把槊争
刺斫。为臣义同葵与藿，将军固合鞭先著。莲壶漏沉
薇露涸，枯梢号寒风陨箨。百禽啁噍雹霰霍，冰花乱
点真珠箔。箔中呱呱情陡恶，供奉砉尔停弦索。吁嗟
白翎将焉托，有客泪下甘丘壑。

谱，劈正谁知旧斧名。起辇谷前驼马迹，居庸关外子
规声。不堪亡国音犹在，促数繁弦叫《白翎》。